CELEX: 32015D2348
Language: fi
Date: 2015-12-10 00:00:00
Title: Neuvoston täytäntöönpanopäätös (EU) 2015/2348, annettu 10 päivänä joulukuuta 2015, Belgian kuningaskunnalle annettavasta luvasta ottaa käyttöön yhteisestä arvonlisäverojärjestelmästä annetun direktiivin 2006/112/EY 285 artiklasta poikkeava erityistoimenpide annetun täytäntöönpanopäätöksen 2013/53/EU muuttamisesta

16.12.2015   
            
            
               FI
            
            
               Euroopan unionin virallinen lehti
            
            
               L 330/51
            
         NEUVOSTON TÄYTÄNTÖÖNPANOPÄÄTÖS (EU) 2015/2348,
   annettu 10 päivänä joulukuuta 2015,
   Belgian kuningaskunnalle annettavasta luvasta ottaa käyttöön yhteisestä arvonlisäverojärjestelmästä annetun direktiivin 2006/112/EY 285 artiklasta poikkeava erityistoimenpide annetun täytäntöönpanopäätöksen 2013/53/EU muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 291 artiklan 2 kohdan,
   ottaa huomioon yhteisestä arvonlisäverojärjestelmästä 28 päivänä marraskuuta 2006 annetun neuvoston direktiivin 2006/112/EY (1) ja erityisesti sen 395 artiklan 1 kohdan,
   ottaa huomioon Euroopan komission ehdotuksen,
   sekä katsoo seuraavaa:
   
               (1)
            
            
               Direktiivin 2006/112/EY 285 artiklan mukaan jäsenvaltiot, jotka eivät ole hyödyntäneet toisen neuvoston direktiivin 67/228/ETY (2) 14 artiklassa säädettyä mahdollisuutta, voivat myöntää verovapautuksen sellaisille verovelvollisille, joiden vuosittainen liikevaihto on enintään 5 000 euroa.
            
         
               (2)
            
            
               Neuvoston täytäntöönpanopäätöksellä 2013/53/EU (3) Belgian kuningaskunnalle annettiin lupa myöntää 31 päivään joulukuuta 2015 saakka poikkeuksellisesti vapautus arvonlisäverosta sellaisille verovelvollisille, joiden vuosittainen liikevaihto on enintään 25 000 euroa. Tämän toimenpiteen ansiosta nämä verovelvolliset vapautettaisiin kaikista tai tietyistä direktiivin 2006/112/EY XI osaston 2–6 luvussa tarkoitetuista arvonlisäveroon liittyvistä velvoitteista. Belgia ei käyttänyt suurinta sallittua raja-arvoa, vaan sovelsi 1 päivästä huhtikuuta 2014 alkaen 15 000 euron raja-arvoa.
            
         
               (3)
            
            
               Kirjeissään, jotka komissio kirjasi saapuneiksi 15 päivänä heinäkuuta 2015 ja 20 päivänä elokuuta 2015, Belgia pyysi uudelleen lupaa soveltaa vapautusta 25 000 euron raja-arvolla.
            
         
               (4)
            
            
               Komissio antoi direktiivin 2006/112/EY 395 artiklan 2 kohdan toisen alakohdan mukaisesti Belgian pyynnön tiedoksi muille jäsenvaltioille 3 päivänä syyskuuta 2015 päivätyllä kirjeellä. Komissio ilmoitti Belgialle 4 päivänä syyskuuta 2015 päivätyllä kirjeellä saaneensa kaikki pyynnön arviointia varten tarpeellisina pitämänsä tiedot.
            
         
               (5)
            
            
               Belgian toimittamien tietojen perusteella 15 000 euron korotetun raja-arvon soveltamisesta hyötyneiden verovelvollisten määrä kasvoi 18 942:lla, ja tämän arvioidaan vähentäneen valtiolle kertyviä arvonlisäverotuloja noin 0,0188 prosenttia vuonna 2014.
            
         
               (6)
            
            
               Koska pienimmillä yrityksillä on korkeamman raja-arvon soveltamisen vuoksi vähemmän arvonlisäverovelvoitteita, ja nämä eivät valinneet tavanomaisia arvonlisäverojärjestelyjä direktiivin 2006/112/EY 290 artiklan mukaisesti, Belgialle olisi myönnettävä lupa soveltaa 25 000 euron raja-arvoa, sillä näin vähennettäisiin edelleen pienyritysten alv-velvoitteita. Tämä olisi komission tiedonannon ”Pienet ensin” – Eurooppalaisia pk-yrityksiä tukeva aloite (”Small Business Act”) tavoitteiden mukaista.
            
         
               (7)
            
            
               Belgian mukaan poikkeavalla toimenpiteellä on hyvin vähäinen vaikutus verotulojen kokonaismäärään lopullisessa kulutusvaiheessa.
            
         
               (8)
            
            
               Poikkeavalla toimenpiteellä ei ole kielteisiä vaikutuksia arvonlisäverosta saataviin Euroopan unionin omiin varoihin, koska Belgia tekee hyvityslaskelman neuvoston asetuksen (ETY, Euratom) N:o 1553/89 (4) 6 artiklan mukaisesti.
            
         
               (9)
            
            
               Näin ollen täytäntöönpanopäätös 2013/53/EU olisi muutettava tämän mukaisesti,
            
         ON HYVÄKSYNYT TÄMÄN PÄÄTÖKSEN:
   1 artikla
   Korvataan täytäntöönpanopäätöksen 2013/53/EU 2 artiklan toisessa kohdassa ilmaisu ”31 päivään joulukuuta 2015” ilmaisulla ”31 päivään joulukuuta 2018”.
   2 artikla
   Tämä päätös on osoitettu Belgian kuningaskunnalle.
   
      Tehty Brysselissä 10 päivänä joulukuuta 2015.
      
         
            Neuvoston puolesta
         
         
            Puheenjohtaja
         
         F. BAUSCH
      
   
   
      (1)  EUVL L 347, 11.12.2006, s. 1.
   
      (2)  Toinen neuvoston direktiivi 67/228/ETY, annettu 11 päivänä huhtikuuta 1967, jäsenvaltioiden liikevaihtoverolainsäädäntöjen yhdenmukaistamisesta, yhteisen arvonlisäverojärjestelmän rakenteesta ja soveltamissäännöistä (EYVL 71, 14.4.1967, s. 1303/67).
   
      (3)  Neuvoston täytäntöönpanopäätös 2013/53/EU, annettu 22 päivänä tammikuuta 2013, Belgian kuningaskunnalle annettavasta luvasta ottaa käyttöön yhteisestä arvonlisäverojärjestelmästä annetun direktiivin 2006/112/EY 285 artiklasta poikkeava erityistoimenpide (EUVL L 22, 25.1.2013, s. 13).
   
      (4)  Neuvoston asetus (ETY, Euratom) N:o 1553/89, annettu 29 päivänä toukokuuta 1989, arvonlisäverosta kertyvien omien varojen lopullisesta yhdenmukaisesta kantomenettelystä (EYVL L 155, 7.6.1989, s. 9).